CELEX: 62008CA0203
Language: fi
Date: 2010-06-03 00:00:00
Title: Asia C-203/08: Unionin tuomioistuimen tuomio (toinen jaosto) 3.6.2010 (Raad van Staten (Alankomaat) esittämä ennakkoratkaisupyyntö) — The Sporting Exchange Ltd, joka toimii nimellä Betfair v. Minister van Justitie (EY 49 artikla — Rajoitukset palvelujen tarjoamisen vapauteen — Rahapelit — Rahapelitoiminnan harjoittaminen internetissä — Säännöstö, jossa lupa varataan yhdelle toimijalle — Luvan jatkaminen ilman tarjouskilpailua — Yhdenvertaisen kohtelun periaate ja avoimuusvelvoite — Soveltaminen rahapelien alalla)

31.7.2010   
            
            
               FI
            
            
               Euroopan unionin virallinen lehti
            
            
               C 209/4
            
         Unionin tuomioistuimen tuomio (toinen jaosto) 3.6.2010 (Raad van Staten (Alankomaat) esittämä ennakkoratkaisupyyntö) — The Sporting Exchange Ltd, joka toimii nimellä Betfair v. Minister van Justitie
   (Asia C-203/08) (1)
   
   (EY 49 artikla - Rajoitukset palvelujen tarjoamisen vapauteen - Rahapelit - Rahapelitoiminnan harjoittaminen internetissä - Säännöstö, jossa lupa varataan yhdelle toimijalle - Luvan jatkaminen ilman tarjouskilpailua - Yhdenvertaisen kohtelun periaate ja avoimuusvelvoite - Soveltaminen rahapelien alalla)
   2010/C 209/05
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Kantaja: The Sporting Exchange Ltd, joka toimii nimellä Betfair
   
      Vastaaja: Minister van Justitie
   
      Muu osapuoli: Stichting de Nationale Sporttotalisator
   
      Oikeudenkäynnin kohde
   
   Ennakkoratkaisupyyntö — Raad van State (Alankomaat) — EY 49 artiklan tulkinta — Kansallinen säännöstö, jossa kielletään rahapelien järjestäminen ja vedonlyöntien kerääminen ilman lupaa ja jossa varataan mahdollinen lupa yhdelle ainoalla toimijalle sosiaalisen hyvinvoinnin ja kansanterveyden suojelemiseksi — Luvan epääminen (Internetissä toimivalta) toimijalta, jolla jo on lupa muissa jäsenvaltioissa, mukaan lukien jäsenvaltiossa, jossa sen kotipaikka on — Tällaisen luvan jatkaminen ilman tarjouskilpailua — Yleistä etua koskevat pakottavat syyt
   
      Tuomiolauselma
   
   
               1)
            
            
               EY 49 artiklaa on tulkittava siten, että se ei ole esteenä pääasiassa kyseessä olevan kaltaiselle jäsenvaltion säännöstölle, jonka mukaan rahapelien järjestämiseen ja rahapelitoiminnan edistämiseen sovelletaan yhden toimijan yksinoikeusjärjestelmää ja jossa kielletään kaikkia muita toimijoita toiseen jäsenvaltioon sijoittautuneet toimijat mukaan lukien tarjoamasta internetissä ensimmäisen jäsenvaltion alueella kyseisen järjestelmän soveltamisalaan kuuluvia palveluja.
            
         
               2)
            
            
               EY 49 artiklaa on tulkittava siten, että yhdenvertaisen kohtelun periaatetta ja siihen perustuvaa avoimuusvelvoitetta sovelletaan yhden toimijan toimiluvan myöntämis- ja jatkamismenettelyihin rahapelien alalla, jos kyseessä ei ole julkinen toimija, jonka johtoa valtio valvoo suoraan, tai yksityinen toimija, jonka toimintaa viranomaiset kykenevät valvomaan tiiviisti.
            
         
      (1)  EUVL C 197, 2.8.2008.